safouaneb/arywiki huggingface dataset:
لعربي شيشا

حمد بن لعربي شيشا، معروف كتر ب سميت لعربي شيشا، تولد ف 25 يناير 1935 ف دارلبيضا ؤ مات ف 3 يناير 2021 ف قنيطرة، كان كوايري مغريبي. حياتو. لكاريير معا لفراقي. بدا يلعب شيشا كورة ف لوقيتة د لحماية لفرانساوية على لمغريب معا لفراقي د مدينتو. بدا معا لفرقة د تيحاد رياضي لمغريبي (لياسام) ؤ كمل معا راسينݣ لبيضاوي. ف لوسط د لخمسينات، مشا حتارف ف فرانسا ؤ لعب معا لفراقي د ؤلامپيك مارساي، راسينݣ ستراسبورݣ و سالا معا لفرقة د ريد سطار. مور لعتيزال. مورما حبس لعب، رجع ل لمغريب ؤ درّب فيه بزاف ديال لفراقي بحال حسنية اݣادير وجمعية سلا ونادي لمكناسي ونهضة سطات، ؤ مشا درب حتا ف السعودية وبلجيكا وسويسرا. لعربي شيشا خدم صحافي رياضي ف جورنال ب لفرانساوية "لمغريب" فين كتب مقالات على لكورة.
ݣوانشية

لݣوانشية هي لوغة منقارضة كانو كايهضرو بيها لݣوانشا فجزر لكناري حتالين لقرن 16 اولا 17. هاد اللوغة ماتت من مورا لغزو الصبليوني لجزر لكناري، بحيت ان لاتنية دلݣوانش دخلات ونصاهرات مع التقافة الصبليونية. اللوغة لݣوانشية تعرفات ليوما بلجمل ولكلمات اللي قيّدوها الجغرافيين والرحالة اللولين، وحتى فبزاف ديال السميات دلبلايص ولكلمات اللي بقاو فالصبليونية ديال الناس دلكناري. التصنيف. التصنيف ديال هاد اللوغة ماشي واضح. بزّاف ديال اللغويين كايقتارحو باللي لݣوانشية وحدة من اللوغات لامازيغية، اولّا على لاقل عندها علاقة بيها. لكلمات اللي فاش كاتقرا كاتّعرف باللي هي امازيغية هي لكلمات اللي عندها علاقة بلفلاحة اولا لكسيبة، واخّا ماباينينش لقواعيد دلامازيغية، وكاين عدد كبير ديال لكلمات اللي عندها تشابه قليل اولا منعادم مع لكلمات اللي كاينين فاللوغات لامازيغية. ممكن بشكل كبير تكون لݣوانشية عندها بزاف ديال لكلمات من اصل اولا تشابه امازيغي ولاكين ماعندها حتى علاقة باللوغات لامازيغية. التاريخ. كانت لكلمة "ݣوانش" كاتعني "راجل من جزيرة تينيريفي"، ومن موراها هلّي ولّات لكلمة كاتمعني على الناس اللولين اللي سكنو فلارخبيل دلكناري. كانت بزاف ديال اللهجات من هاد اللوغة كايتهضر بيها فلجزر ديال لارخبيل كاملين. لابحات لاركيولوجية فلجزيرة لقات حجر منقوش عليه بلخط ديال تيفيناغ ولخط لبونيقي، وحتى روايات تاريخية قديمة كانت كاتݣول باللي لݣوانش براسهوم ماكانش عندهوم نضام ديال لكتابة. اول رواية موتوق فيها على اللوفة ديال لݣوانش هي اللي كايقدّمها لمستكشف الطالياني نيكولوزو داريكو ف1341، واللي فيها لارقام من واحد لسطاش، واللي سمعها من ناس فجزيرة فويرتيڤينتورا. الريواية ديال داريكو عطات حساب باساس 10 مع تشابه كبير بلارقام اللي فباقي اللوغات لامازيغية. السيلبو كانت لوغة ديال الصفير اللي كانو لݣوانش كايهضرو بيها وكايتواصلو بيها مابين لوديال ديال لجزر دلاݣوميرا، الييرو، تينيريفي وݣران كناريا. تعوضات هاد اللوغة بڤيرسيون من مورا مانقارضات النوسخة لݣوانشية. لارقام. جات لارقام لݣوانشية من بزاف دلمصادير، اللي ماشي ديما كاتكون متّافقة بيناتها (باريوس، 1997). بعض لختيلافات جاية من اخطاء فالنقل، تفريق مابين لجنس (مدكر اولا مؤنات)، ولخلط مع كلمات جاية من لعربية فلمصادير الجديدة. لمحاولات اللخرة ديال تشكيل لارقام من 11 ل19 كانت بالربط ديال الرقم وعشرة بلمقطع "-ارْ" ("بينايرماراݣو" - "لينايرماراݣو"… ). التشكيل ديال لارقام من 20 حتال 90 كان متشابه ولاكين مختاصر: "ليناݣو" - "امياݣو". 100 بلݣوانشية هي ماراݣين، يعني 10 ولاضافة ديال لجمع فاللوغات لامازيغية "-اين". الصبليونية ماكاتميزش مابين [b] و[v]، يعني "بيين" مرتابطة ب"ڤيين". لمؤنات بلامازيغية كايسالي بحرف التا، كيما فتاشلحيت: 1 (مدكر يان، مؤنات يات) 2 (مدكر سين، مؤنات سنات). هادشي ممكين ايفسر لختيلافات مابين "بيين" و"ڤايت" اللي كايعنيو واحد. كايراسكو هي اغنية قديمة دلحساب، "بيسْميا مات اكوسوموسيت تاموبينير ماراݣو". "سيس" (6) يمكن ايكون ضاع فلوسط ديال "سوموسيت" (سوموسّيسّيت). لكلمات. لجدوال فيه كلمات قيّدهوم الونزو دي اسپينوزا فلقرن 16، صاوبها وترجمها كليمينتس روبيرت مارخام ف1907. فلتحت كاينين كلمات زايدين جات من لهجات ݣوانشية مختالفة، وولفيل (1965).
لوغات أمازيغية شرقية

اللوغات لامازيغية الشرقية هي اسرة لغات كبيرة كاتنتامي لعائلة اللوغات لامازيغية. هاد اللوغات كايهضرو بيها الناس فليبيا ومصر. هاد اللوغات هي تاويلانت، تاسكنيت، تاغديمسيت، تانفوسيت وتاسيويت. واحد اللوغة اللي تعرفات باللي نقارضات هي لغة تازرݣت. لدابا ماشي واضح الا كانت هاد اللوغات كاتكوّن مجموعة عندها قرابة لغوية. التصنيف. مارتين كوصمان (1999:29، 33) كايقسمهوم لجوج ديال لمجموعات: روجر بلينش (ms، 2006) صاوب ليستة دار فيها ݣاع دوك اللوغات مختالفين. وبحال "اتنولوݣ"، كايصنف تانفوست على انها زناتية شرقية. "† كايعني ان اللوغة نقارضات. " مشروع لينݣڤاريوم ("Lingvarium Project") زاد جوج ديال اللوغات وحدين خرين: لغة جغبوب (اللي نقارضات فليبيا) ولغة تميسّا اللي مازال كايهضرو بيها الناس فواحد لواحة فشمال ولاية مرزق فليبيا. عتابر بلاجيك ف1999 بلّي اللوغة اللي كايهضرو بيها فتميسّا هي لهجة ديال تاسكنيت.
تاسكنيت

تاسكنيت (معروفة حتى ب"ساوكنة"، "سوكنة" و"لسان السكني") هي لوغة امازيغية شرقية كانت الناس كاتهضر بيها فمدينة سوكنة وفلڤيلاج ديال لفوقاها فشمال فزّان فليبيا. بحساب ڤاكلاڤ بلاجيك (1999)، كانت الناس اللي فواحة تميسّا كاتهضر بهاد اللوغة. اكتر لاعمال لبحتية اللي تدار على هاد اللوغة كان دارهوم سارنيلّي ف1924 للوغة ديال سوكنة وپاراديزي ف1963 للوغة ديال لفوقاها. لابحات بجوج بيّنات باللي هاد اللوغة كانو كايهضرو بيها غير شوية من الناس لكبار، الشي اللي خلّا الناس تفتارض باللي اللوغة راها نقارضات. ايخينڤالد وميليتاريڤ ف1984 وروجر بلينش ف2006 عتابرو باللي لوغة سوكنة ولوغة فزّان هوما مستاقلّين على بعضياتهوم. بلينش كايݣول بلّي لسان تميسّا ولسان لفوقاها هي لهجات ديال تاسكنيت.
تاغديمسيت

تاغديمسيت (معروفة حتى ب"لسان غدامس" اولا "غديمس" هي وحدة من اللوغات لامازيغية الشرقية اللي الناس كاتهضر بيها فواحة غدامس فمنطقة نالوت اللي كاينة فليبيا. لابحات. لاعمال ولابحات اللي كاينين على لوغة غدامس تجمعات من عند جوج ديال اللوغاويين. لماطيرييل اللول جاي من ادولف ديكاسالانطي موطيلينسكي فلعوام ديال 1903 و1904. مصادر اوتق على هاد اللوغة جات من عند جاك لانفري اللي عاش فغدامس من 1944 حتال 1945 ونشر لاعمال ديالو ف1968 و1973. من ديك لوقت مابقاش تدارو ابحات على هاد اللوغة. مارتين كوصمان ف2013 نشر كتاب جديد ديال لقواعيد دتاغديمسيت معتامد على لاعمال ديال لانفري. شحال كايهضر بيها. لانفري ݣال باللي تقريبا ربعالاف ديال الناس كايهضرو بهاد اللوغة. الرقم لحقيقي لشحال كانو كاينطقو هاد اللوغة مامعروفش. "اتنولوݣ" كايقدّر عدد الناطقين بلسان غدامس ب10 الاف ف2006، زيادة على 2000 خرين ساكنين برّا لمنطاقة لاصلية ديال هاد اللوغة. الرقم ديال 10 الاف كايعكس شحال ساكنين فلمدينة كاملة، واللي ماشي كولهوم كايهضرو بيها. زيادة على هادشي، لعدد ديال 2000 مهاجر جاي من مصدر قديم بزاف. "اتنولوݣ" كايكلاصي اللوغة على انها 6b (مهددة). اللوغة. تاغديمسيت وحدة من اللوغات لامازيغية اللي حافضات على بزاف ديال لخصائيص ديال الهضرة والشكل، ولقاموس ديال هاد اللوغة فيه تاتر قليل بزاف نسبيا بلعربية. ماكاينش اجماع على كيفاش غاتصنّف هاد اللوغة. شي كايݣول باللي راها من اللوغات لامازيغية الشرقية -ايخينڤالد وميليتاريڤ (1984)-، وكوصمان (1999) كايجمعها مع تاويلانت. "اتنولوݣ" كايصنف هاد اللوغة مع اللوغات الزناتية الشرقية. لهضرة. الصوايت. تقريبا غالبية اللوغات لامازيغية فيها غير تلاتة ديال الصوايت. تاغديمسيت فيها سبعة ديال الصوايت، بحال تماشق. لحروف. بحال اللوغات لامازيغية لخرة ولعربية، تاغديمسيت فيها التحلقين ديال لحروف وشي حروف اللي هوما سناينية باينة (ديريكت). كاين حتى التشديد ديال لحروف. لحروف اللي كاينة بين جوج دلقواس كاتستعمل نادرا بزّاف.
تازرݣت

تازرݣت اولا "لسان الزرق" اولا "لسان لكوفرة" هي لغة من اللوغات لامازيغية الشرقية اللي كان تاريخيا كايتهضر بيها فلواحة ديال لكوفرة فالصحرا ديال ليبيا. لمينطاقة ديال لوغة تازرݣت كاينة فلجانوب الشرقي ديال توزيع اللوغات لامازيغية الشرقية وبعيدة تقريبا بنفس لمسافة على اللوغات اللي كاينة فلواحات لقراب ليها: تاويلانت، تاسيويت وتاسكنيت. ڤاكلاڤ بلاجيك وروجير بلينش تعرّقو على هاد اللوغة وصنفوها على انها لوغة منقارضة. بينكاطو ف2017 ݣال باللي هاد اللوغة هي لوغة شبح واللي ربّما عمّرها كانت.
تانفوسيت

تانفوسيت (اولا "تانفوست" اولا "اجبالي"، "مازيغ"/"مازوغ") هي لوغة امازيغية كايهضرو بيها فجبال نفوسة (بلامازيغية: ⵉⴷⵔⴰⵔⵏ ⵏ ⵉⵏⴼⵓⵙⵏ "جبال ديال نفوسة")، اللي هي مساحة كبيرة فشمال غرب ليبيا. الناس اللي كاتهضر بيها بزاف هوما لمجموعة لاباضية فجادو ونالوت ويفرن، ولعدد ديالهوم على حساب تقدير 2006 هو 140 الف. اللهجة ديال يفرن فالشرق كاتختالف على اللهجة ديال جادو ونالوت فلغرب. واحد لعدد ديال لعبارات بلوغة تانفوست لقديمة كاتبان فكتوبة ديال لاباضيين اللي كايرجع التاريخ ديالها للقرن 12 ميلادية. بيݣينيوت ف1931 وصف اللهجة ديال جادو كيفاش دايرة. موتيلينسكي ف1898 وصف اللهجة ديال جادو ونالوت كيمّا كاينطقها واحد الطالب من يفرن. كاتشارك تانفوست اولا النفوسية بزاف ديال لبتيكارات اللوغاوية مع اللوغات الزناتية. من لحوايج اللي كايخلّيوها مختالفة على باقي اللوغات لامازيغية هي انها عندها صوايت كايلصقو فاللول دلكلمة قبل من لمقاطع لمدورة. متلا كلمة اوفَس بتانفوست ("ليد") اللي هي اَفوسْ (اولّا فوس فالزناتية). كايبان باللي هاد اللوغة قريبة بزاف لتاسكنيت وتاسيويت اللي كاينين فالشرق ديال هاد اللوغة.
صندوق النقد الدولي

صندوق النقد الدولي، (بلينݣليزية: IMF - International Monetary Fund) هي منضمة دولية تابعة للامم لمتحدة جا لمقر ديالها ف واشينطون ف لميريكان، تاتعرّف راسها باللي تاتخدّم على لمعاونة لمالية ما بين ݣاع لبلدان د لعالم، و لمعاونة على استقرار لقتصاد د لعالم، و تنقص من لفقر. تاسس صندوق النقد الدولي ف يوليوز 1944 من مورا لاتفاقية ديال برييطون وودز، باش يعاون التجارة د لعالم تتقدم مورا لحرب لعالمية التانية. صندوق النقد الدولي داخلة فيه 190 بلاد ف لعالم، و هي كاملة كاتساهم ف لخدمة و لمالية ديالو. بزاف ديال الناس تينتاقدو هاد الصندوق و تيقولو باللي تيتدخّل ف التسيير ديال الدول ب كرييديات ديالو، و باللي تيخدم لمصالح ديال الراسمالية على حساب الشعوب.
تاويلانت

تاويلانت (معروفة حتى ب"اوجيلة، اودجيلة، اوݣيلة، تاوجيليت") (بلامازيغية: ⵊⵍⴰⵏ ⵏ ⴰⵡⵉⵍⴻⵏ "جلان ن اويلَن" -لسان ناس اوجيلة-) هي لوغة مهددة (بتصنيف "اتنولوݣ" هي لوغة كاتحتاضر) من عائلة اللوغات لامازيغية الشرقية اللي كاتهضر بيها الناس فواحة اوجيلة فاقليم برقة فليبيا. بسباب لوضعية اللي ليبيا فيها دابا، مابقاش يمكن للواحد يوصل لمعلومات على هاد اللوغة. واخّا هاكاك، ليستيعمال ديال تاويلانت ففيسبوك من طرف الناطقين وشبه الناطقين اللي مازال شباب زادت عطات معلومات اضافية عليها. معلومات عامة. تاويلانت داخلة فلمجموعة ديال اللوغات لامازيغية الشرقية اللي هي طرف من اللوغات لامازيغية. كاتشبه هاد اللوغة واحد الشوية لتاغديمسيت واخّا كاينة فخطر كتر منها، بتقديرات ديال 2000 حتال 3000 واحد هلّي اللي بقا كايهضر بيها. ليونيسكو كاتعتابر باللي تاويلانت هي لوغة مهددة بشكل كبير حيتاش الناطقين اللي كانو شباب ولّاو كبار وفاتو نص لعمر. تعرضات اللوغات لامازيغية فليبيا بشكل كبير للقمع فلعهد ديال معمر لقدافي، اللي ممكن ايكون سباب رئيسي فلينقيراض ديال تاسكنيت وتعرض وحدين خرين للخطر، بحال تاويلانت نيت وتاغديمسيت. ليستيعمال ديال اللوغات لامازيغية كان ممنوع، ولقدافي كان كاينكر باللي كاينين لامازيغ فبلادو. فواحد لخطاب كان ݣال: "سمّيو راسكوم اللي بغيتو فديوركوم -امازيغ، ولاد الشيطان، اللي كان، ولاكين فاش كاتخرجو من الدار راكوم ليبيين. " كان لقدافي كايستهدف اللغويين اللي كانو مختصين، واخّا يكونو برّانيين، زيادة على النشطاء لامازيغ. على هادشي ماكاينينش معطيات جديدة على اللوغات لامازيغية فليبيا، واخّا حتى بلعربية، اولّا فلانترنيت (على لعكس ديال اللوغات لامازيغية فلمغريب اولا دزاير). واخّا هكاك، لليوم، الناس كاتستعملها فلفيسبوك. النضام دلكتبة. تاريخيا، كانت بعض اللوغات لامازيغية كاتكتب بحرف تيفيناغ مابين لقرن التاني قبل لميلاد ولقرن التالت ميلادية. تاويلانت وبزاف ديال اللوغات لامازيغية لخرين بقاو غير بالشفوي فبزاف ديال التواجد الحالي ديالهم. ليوما اغلبية اللوغات لامازيغية كاتكتب بلخط لعربي اولا بالسكريپت اللاتيني، واخّا كانو محاولات ديال لاحياء دلخط ديال تيفيناغ الجديدة فبزاف ديال لمجالات. لقدافي منع ليستيعمال ديال لخط فديك 42 عام اللي حكم فيها، وداكشي لاش هاد لخط ماكايعنيش بزاف للناس ديال اوجيلة. التركيب. تاويلانت طراو فيها بزّاف ديال التغييرات فلمستوى ديال التراكيب:
مملكة (بيولوجيا)

لمصطلح ديال مملكة ف لبيولوجيا هوّا تقسيم قديم لّي باقي مستعمل، مبني علا تّشابه لبراني ؤ خاصيات قلداوية د لكائنات لحية، مي ماعندوش ب ضّرورة دلالة تطورية.
لبنك الدولي

لبنك الدولي، (بلينݣليزية: The World Bank) هو منضمة عالمية تابعة لامم لمتحدة. تاسس لبنك ف يوليوز 1944 من مورا لاتفاقية د "برييتون وودز"، و كان لهدف هو التطوير و التنمية ديال لعالم من مورا لحرب لعالمية التانية. لخدمة ديال لبنك الدولي دابا هي يعطي كريديات و تمويلات للحكومات ديال الدول النامية باش تدير بيها مشاريع. لبنك تيقول على راسو باللي اهم هدف ديالو دابا هو ينقص من لفقر ف لعالم. لبنك الدولي فيه 189 دولة عضو، و عندو 5 ديال لمنضمات عالمية تابعة ليه. الجوج لكبار فيهم هوما "البنك الدولي د لانشاء و التعمير"، و "مؤسسة التنمية الدولية". الرئيس د لبنك الدولي من 2019 هو ديڤيد مالباس.
ساعة زرقة

الساعة الزّرقة (جاية ب ترجامة من لفرانساوية "l'heure bleue") هي فترة ديال الشفق (الصباح اولّا ف لعشية، قريب من وقيتة الشفق لبحري) فاش الشمش كاتكون ضاهريا غارقة تحت لافق، و داك الشوية ديال الضو اللي جاي منها كاياخد لون ديال الزرق لمغلوق اللي مختالف على اللون اللي كايتشاف فنهار صافي، هادشي تحت التاتير ديال تشتات رايلي. الساعة الزرقة كاتطرا فاش الشمش كاتكون بعيدة تحت لافق. بسباب هادشي لموجات ديال الضو اللي جاية من الشمس كاتكون قصيرة (يعني اللي فيها اللون الزرق) و كاتسيطر على السما بسباب واحد التاثير اللي عندو علاقة ب لاوزون. هاد لمصطلح ماعندوش تعريف علمي بحال لفجر اولا لغساق اولّا لمراحيل ديال الشفق بتلاتة حيتاش هو مصطلح عام وشعبي. الساعة الزرقة هي تعبير اللي كايعني الضو الطبيعي اللي كاطرا فلفترة ديال الشفق لبحري (فلفجر اولا فلغساق). كيفاش وايمتا كايطرا. التفسير لغالط اللي مازال كايتعطى باش تشرح هاد الضاهيرة هو بلي لغلاف الجوي قبل الطلوع دالشمس ؤ مورا ماكاتغرب غير كايستقبل و كايشتت الشعا الزرق لقصير و كايبعتر الشعا لحمر الطويل، الشي اللي كايفسر لاش السما ف هاد الساعة كايكون فيها لون مغلوق بزاف. فلحقيقة، الساعة الزرقة كاتطرا فاش الشمش كاتكون بعيدة تحت لافق. بسباب هادشي لموجات ديال الضو اللي جاية من الشمس كاتكون قصيرة (يعني اللي فيها اللون الزرق) وكاتسيطر على السما بسباب واحد التاثير اللي عندو علاقة ب لاوزون. كاينين بزاف ديال لمواقيع اللي كاتعطي معلومات على لاوزون مازال كاتنشر لمعلومة لمغلوطة باللي لاوزون ماكايساهمش ف اللون ديال السما، واخّا هاد التاتير ماكايبانش ف النهار، مابين الشفق د الصباح و ديال لعشية. فاش كاتكون السما صافية، الساعة الزرقة تقدر تكون فرجة و لوحة فنّية ديال اللوان. الضو ديال الشمش اللي مضرّݣ يقدر يخلي السما تلّوّن ب لحمر و الليموني و الصفر و الزرق. هاد التاتير جاي من لينتشارية النسبية ديال لموجات لقصيرة (الزرقة) اللي كاتشاف، و حتى لموجات الطويلة (اللي عندها لوان غادة للحمر). ف وقيتة الساعة الزرقة كايدوز الضو لحمر ف لفضاء عكس لموجات الزرقة اللي كاتشتت ف لغلاف الجوي، اللي كاتوصل الضس ديال لارض. لمدة ديال الساعة الزقة غالبا كايكون مابين 20 حتال 30 دقيقة قبل الشروق و من مورا لغروب. متلا الا غربات الشمش ف6:30 دلعشية، غادي تشاف الساعة الزرقة مابين 6:40 و 7:00 ديال لعشية. يلا طلعات الشمش مع 7:30 د الصباح، غادي تطرا الساعة الزرقة مابين 7:00 و 7:20 ديال الصباح. الساعة الزرقة فلفنون. بزاف ديال لفنّانين كاتعجبهوم لوقيتة ديال الساعة الزرقة حيتاش الضو كايكون باهت. الضو الزرق اللي كاتعكسو السما من الشمش اللي كاينة ضاهريا تحت لافق مابين 4 و 8 ديال الدرجات كايكون طاغي، واخّا الساعة الزرقة ماعندهاش تعريف واضح. لمصوّرين كايحماقو على الساعة الزقة حيتاش كاتعطي للتصاور ديالهوم واحد النغمة طرانكيل. من لمستحسن فاش لواحد يكون كايصور ف الساعة الزرقة يشد شي حوايج اللي عندها ضو صطيناعي جاي منها، بحال لعمارات ولماتير و لفوق ديال لمدون، اولّا لقناطر لكبار.
ساعة دهبية

الساعة الدهبية هي لوقيتة ديال النهار اللي قريبة من الشروق اولا لغروب ديال الشمش. وهي لوقيتة فاش كايكون ضو النهار فيه لحمورية وخفيف على فاش كاتكون الشمش عالية فالسما. لمصوّرين ديال السينيما كايسمّيو لوقت اللي كايجي بالضبط قبل الشروق ومن مورا لغروب "الساعة السحرية". فهاد لوقت السطوع ديال السما كايكون مساوي مع السطوع ديال الضو دالزناقي، الضو دلاشارات ديال الطريق، الضو لقدّامي ديال الطوموبيلات والشراجم اللي مضوّيين. فهاد لوقت كايكون الضل خفيف حيتاش الشعة ديال الشمش مامجهداش (الشمش مازال ماطلعات اولا عاد غربات). لمدة ديال الساعة السحرية ماكاتفوتش 20 اولا 30 دقيقة. لوقت اللي كايجي قبل الساعة الدهبية بشوية فالصباح اولا موراها بلعشية كايتسمى الساعة الزّرقة، فاش كاتكون الشمش ضاهريا غارقة شي شوية تحت لافق وداك الشوية ديال الضو اللي ماجايش ديريكت منها كايعطي واحد اللون زرق مغموق. التفاصيل. الشعة ديال الشمش كايختارق لغلاف لجوي بمسافة كبيرة فاش الشمش كاتكون تحت لافق. هاد الشي كاينقّص الشدة ديال الضو، وبهادشي كاتجي لاضاءة من الشعة اللي ماكاتشيّرش ديريكت على لجو. هادشي تقنيا كايتسمى التشتوت ديال الضو. بزذاف ديال الضو الزرق كايتبعتر، يعني الا كانت الشمش كاينة، الضو ديالها كايبان حمر كتر. زيادة على هادشي كلما كانت الشمش تحت لافق كتر كلمّا ولاّ الطول ديال الشعاع زايد. لمصطلح ديال "الساعة" غير مجاز وصافي، هاد الضاهرة ماعندهاش مدة معينة وكاتختالف على حساب لفصل وخط لعرض ديال لواحد منين كايشوف. الطريقة باش كايبان الضو كاتختالف على حساب لعلو ديال الشمش فالسما، ولوقت اللي كاتاخدو الشمش باش تحرّك ضاهريا من رتيفاع لواحد اخر كايعتامد على خط لعرض ولوقت فلعام. الشمش لعالية فوسط النهار كاتخلّي الضو يكون مجهد والضل يكون كحل بالجهد. هادشي كايدير تاتيرات كبيرة فالتصوير على حساب لكاميرات وشحال ديال لوقت تخاد باش التصويرة تّلتاقط. هاد التباين ديال الضو كايكون قليل فالساعة الدهبية، داكشي علاش الضل ماكايكونش كحل بزاف. فالتصوير هاد لخاصية ديال لالوان الداقية اللي كاتجي فهاد لوقت ديال النهار كاتكون مزيانة حيتاش كاتزيد تبيّن لالوان ديال لمنضر. هاد الساعة الدهبية كاتعتابر اوعر واقت ديال التصوير حيتاش الضو منتاشر مزيان واللوان ديالو دافيين.
ضو لݣمرة

ضو لݣمرة هو الضو ديال الشمش (وشوية ديال الضو دلارض) اللي كايوصل للضس ديال لقمر وكايتعاود يتعكس لجيهة لارض. الضو. الشدة ديال ضو لݣمرة كاتكون على حساب لاطوار دلقمر، والاكين حتّى الضو دلبدر كايعطي غير اضاءة ديال 0. 05 حتال 0. 1 لوكس. يمكن لهاد لاضاءة توصل حتال 0. 32 لوكس فاش كايكون لقمر لكامل (لبدر) قريب من لارض وطالع بزاف فالسما وكايتشاف من فوق مدار لجدي اولا مدار لكونصير. اللون ديال لقمر لكامل كايتشاف زرق شي شوية بنسبة لبنادم بسباب واحد التاتير عندو علاقة بالتاقلم مع الشوفة فالضلام. الضو ديال لقمر ماشي زرق فلحقيقة، وحتى فاش كايتوصف باللون لفضي، ماعندش لقمر شي خاصية عندها علاقة بداك اللون. الضس ديال لقمر كايعكس غير 16 فلمية ديال الشعة اللي كاتجيه من الشمش. الضو دلݣمرة كاياخد 1. 26 ثانية باش يوصل للسطح ديال لارض. ضو لݣمرة كايزيد لاضاءة ديال السما بالليل حيتاش كايتشتت فلغلاف لجوي، وهادشي كايخلي النجوم اللي مامجهداش ماكاتبانش فالسما. علماء لفلك كايتجنبو ايديرو الرصد فليام اللي ضو لݣمرة فيهوم مجهد لهاد السبب. الجهد. لمستويات ديال الضو فالليل هوما هاكدا. لوحدة ديال لقياس تاع الجهد ديال الضو اولا الشعة هي اللوكس. التقافة الشعبية. فالتقافة الشعبية ضو لݣمرة غالبا عندو علاقة بتاتيرات خايبة. السحارة ولمشعودين كايديرو الطقوس ديالهوم تحت الضو ديال لقمر. زيادة على هادشي، فلغرب منتاشرة لخرافة ديال ان الضو ديال لقمر كايحوّل الناس لدياب. الناس كانت ومازال كتامن باللي هاد الضو يقدر يزيد يكْفّس لحالة ديال لمراض، والنعاس تحتو كايجيب لعما اولّا لهبال. الناس كان كايتحساب ليها باللي الجلالة كايديرها الضو ديال لݣمرة. ليوما هاد لعتيقاد مابقاش. فلفنون. فلفن الجديد. كايتي پيترسون ف2008 دارت عمل فنّي سماتو Light bulb to Simulate Moonlight "(بولة كاتمتّل ضو لݣمرة)". هاد لفنانة خدات 289 بولة مغلفة باش تصاوب وحدة كبيرة الضو ديالها كايشبه لضو لݣمرة لكاملة.
فرتيتة معمرة

الحاجات، الكسدات، الضو، الشعى و شلاّ حوايج فالدنيا مصاوبين من التّركاب ديال واحد الفرتيت، هادي هي النّضرة ديال الموضيل العادي لي فالفيزيك د الفرتيت. كاين شي نواع من هاد الفرتيت عاينّاهوم من شحال هادي، وشي نواع اخرين يالله عاينّاهوم بحال البوزون د هيݣز لي عاينّاه فعام 2012. الفرتيت ديال الضّو المعمّر. الذرّة ماشي هي اصغر حاجة فالدنيا، كاين لي صغر منها، و داكشي لي صغر منها هو لي تانسمّيوه الفرتيت. كاين فالقلب د الذرّة جوج نواع من الفرتيت، الپروطونات و النوطرونات. و ضاير بالقلب د الذرّة واحد النوع من الفرتيت لي تانسمّيوه الالكطرون، و هاد الالكطرون تاينقز من بلاصة لبلاصة، و العاقبة ديال داك التنقاز هو الخروج ولّ الدخول ديال واحد الفرتيت لي تانسمّيوه الفوطون. ملي تاينقز الالكطرون من موضع لموضع غادي يـخلي واحد الخوى، هاداك الخوى تانسمّيوه الخوى، و تانسمّيوه عاوثاني الفرتيت الزايد، والالكطرون تانسميوه الفرتيت الناقص. حيثاش ملي تايتلاقى الفرتيت الناقص مع الفرتيت الناقص، تايتدافعو، وملي تايتلاقى الفرتيت الناقص مع الفرتيت الزايد، تايتجارو. الكونداساتور. كونداساتور هو واحد الحيلة فالالكترونيك تانكدّسو بيها الفرتيت د الضّو، و اول كونداساتور صاوبنا هو القرعة ديال لايدن، صاوبها پيتر ڤان موشنبغوك فمدينة لايدن الهولاندية. ف 1740 كنّا تانخرّجو الفرتيت د الضّو بالحكّان، دابا نيت فاش تانحكّو شي ستيلو مع شي حاجة و تانقرّبوه لشي طريّف صغير د الورقة تايجرّها. و ديك الساع كانو تايخرّجو بزّاف تاع الفرتيت د الضّو بالمكينة ديال فرانسيس هاوكسبي. هاد فرانسيس هاوكسبي كان حرايفي فالاكاديمية الملكية النݣليزية، وكان صاوب البومبةباش يخوي القراعي من الهوى، ومن بعد بدا تايخمّم فواحد القاضية : ملّي تايحرّك شي قرعة فيها الزّواق و خاوية من الهوى، تايبدى واحد الشعى زرق تايضرب فالقرعة. بدّل الزّواق بالحجر د العنبر، و ملّي حرّك القرعة خرج عاوتاني داك الشعى، هو يقول مع راسو علاش مايحرّكش القرعة براسها فموضع مايحرّك شي حاجة وسطها. هي هاديك ملّي حرّك القرعة و فنفس الوقت تايحك القرعة بيديه بدا تايخرج الشعى. واحد الرهبان سميتو ڤون كلايست من مدينة پوموروج الپولونية جرّب واحد القاضية بالقرعة، خاد واحد السيف و لاقاه مع الماكينة ديال فرانسيس هاوكسبي، عمّر القرعة بلالكول (الكحول)، و غي قرّب السيف من لالكول، تزعزع كولو بالضّو. حاولو لاخرين يديرو بحالو، پيتر ڤان موشنبروك، اسثاذ فمدنة لايد، غادي يقدر يعاود التجربة و قدر يعاود تزعزيعة كبيرة. من تمّا بداو فاوروپا تيعاودو نفس التجربة و بداو تيلاقيو قرعة مع قرعة و تيزيدو فتكداس الفرتيت المعمّر ديال الضّو. ف 2021 باش نكدّسو الفرتيت ديال الضّو غادي يخصنا واحد البيدق (العنصر) د الالكترونيك لي تانسمّيوه الكونداساتور. هاد الكونداساتور تيليق لشلاّ حوايج :
شانݣهاي

شانݣهاي (ب الشينوية : 上海)، هي اكبر مدينة ف الشينوا و لعاصمة لاقتصادية ديالها. شانݣهاي جات ف الشرق ديال لبلاد، تاطّل على لبحر ديال الشينوا، و تيدوز منها لواد ديال يانݣ تسي. تيسكنو ف شانݣهاي تقريبا 24. 3 مليون د الناس، و محسوبة هي تالت اكبر مدينة ف لعالم من ناحية عدد السكان. شانݣهاي مركز عالمي ديال لاقتصاد و لبحت لعلمي و التكنولوجيا و لمركوب. لميناء ديال شانݣهاي هو اكبر ميناء ف لعالم. لاصل د السمية. السمية ديال شانݣهاي تاتعني بالشينوية "فوق لبحر"، حيث لمدينة جات تاطّل على لبحر د الشينوا الشرقي.
لجزائر لعاصمة

لجزائر لعاصمة ؤلا تزاير (بالدارجة د لجزائر: دْزَايرْ)، و اللي كاتسمّا حتا "لبهجة"، و لاّ "لبيضة" و لاّ "لمحروسة"، هي لعاصمة ديال لجزائر و اكبر مدينة فيها. جات فالشمال ديال لجزائر و تاطّل على لبحر لبيض لمتوسط. تيسكنو ف لجزائر لعاصمة تقريبا 3. 5 مليون د الناس. لجزائر لعاصمة هي لمدينة لوحيدة ف لمغرب لكبير اللي فيها لميطرو (بدا فيها ف 2011)، و تاني مدينة ف افريقيا مورا لقاهرة. لقصبة ديال لجزائر لعاصمة (لمدينة لقديمة ديالها) مسجّلة ف اللّيستا د معاليم التراث العالمي د ليونيسكو من 1992.
حوثيين

حركة انصار الله، (كانت كاتسما حركة شباب لمومن")، هيا حركة سياسية دينية مسلحة كاتواجد ف مدينة صعدة ف شمال ليامان، تعرفات ف لاعلام و السياسة ب سميت لحوتيين"' علا سميت لمؤسس ديالها بدر الدين لحوثي. لحركة مصنفة كا مونضامة ارهابية من طاراف السعودية و لامارات وماليزيا.
تونس لعاصمة

تونس لعاصمة، اللي كاتسمّا تا "تونس"، هي لعاصمة ديال تونس و اكبر مدينة فيها. جات لمدينة ف الشمال الشرقي د لبلاد و تاطّل على لبحر لبيض لمتوسط. تيسكنو فيها تقريبا مليون ديال الناس، ويلا تحسبو تا السكان ديال النواحي، تيوصلو ل 2. 7 د لمليون د الناس (هي رابع اكبر مدينة ف لمغرب لكبير). لمدينة لقديمة ديال تونس لعاصمة مسجّلة ف اللّيستا د معاليم التراث العالمي د ليونيسكو من 1979.
طرابلس

طرابلس، اللي كاتسمّا تا "طرابلس لغرب"، هي لعاصمة ديال ليبيا و اكبر مدينة فيها. جات لمدينة ف الشمال لغربي د لبلاد و تاطّل على لبحر لبيض لمتوسط. تيسكنو فيها تقريبا مليون ديال الناس. تاسسات لمدينة ف لقرن السابع قبل لميلاد من لفينيقيين. لكلمة د طرابلس جات من ليونانية لقديمة، و تاتعني "تلاتة د لمدينات" (طري پولي). طرابلس هي لعاصمة لاقتصادية و لادارية د لييبا و كتلقب ب "عروس لبحر لابيض"، و فيها مطار دولي (مطار معيتيݣة)، و مطار داخلي، و مرسى و الجوج اكبر جامعات ف لبلاد (جامعة طرابلس و جامعة ناصر).
بوطولا 2 (2018-2019)

لفراقي. هادو هوما لفراقي اللي كانو فموسم 2018-2019.
بوطولا 2 (2017-2018)

لفراقي. هادو هوما لفراقي اللي كانو فموسم 2017-2018.
لشبونة

لشبونة (ب لبرتغالية: Lisboa) هي لعاصيما ديال لبرتغال و اكبر مدينة فيها. لشبونة جات ف لغرب ديال لبلاد و تيدوز منها لواد ديال الطاج. هي لعاصمة لوحيدة ف اوروپا اللي كاطّل على لمحيط لاطلسي، و ف لمنطقة ديالها فين جات اكتر بلاصة ف لغرب ديال اوروپا لقارية، و هي "كابو دا روكا". تسيكنو ف وسط لمدينة د لشبونة تقريبا نص مليون د الناس، ويلا حسبنا النواحي تاهوما تايوصل الرقم ل تلاتة د لمليون. لشبونة هي وحدا من اقدم لمدن ف لعالم، و دازو عليها بزاف د لحضارات بحال الرومان و لجرمانيين و لمسلمين و لقشتاليين. هي لعاصمة ديال لبرتغال من 1256، و عندها تاريخ بحري كبير. منها منين قلّع ڤاسكو دا ݣاما، اللي دار على افريقيا و وصل تال لهند، و خلاّ لبرتغال تكون قوّة كبيرة ف لعالم ف لقرون 16 و 17.